Reiwa Shinsengumi

Reiwa Shinsengumi (Bahasa Jepun: れいわ新選組) adalah parti politik populis sayap kiri dan progresif di Jepun yang diasaskan oleh pelakon yang menjadi ahli politik Tarō Yamamoto pada April 2019. Parti ini ditubuhkan sejurus selepas Ichirō Ozawa mengumumkan bahawa Parti Liberal akan bergabung dengan Parti Demokratik Rakyat. Parti ini memenangi lebih dari 4% undi setelah bertanding dalam pilihan raya Dewan Kaunselor pada Julai 2019, dengan memperoleh dua kerusi hanya kira-kira tiga setengah bulan setelah penubuhan parti itu.

Parti ini digambarkan sebagai anti-penjimatan, anti-penubuhan dan anti-kuasa nuklear, serta menyokong kebajikan haiwan, hak-hak orang kurang upaya dan campur tangan ekonomi.

Sejarah
Penubuhan=
Tarō Yamamoto, ahli Dewan Kaunselor untuk Tokyo, mengasaskan parti itu pada 1 April 2019. Ini bertujuan untuk mencalonkan ramai calon, termasuk dirinya sendiri, dalam pilihan raya Dewan Kaunselor yang akan datang pada akhir tahun ini. Pada 10 April, Yamamoto mengadakan sidang media dan mengumumkan platform parti itu.

Pilihan raya Dewan Kaunselor 2019
Parti itu mencalonkan banyak calon dalam pilihan raya Dewan Kaunselor 2019. Parti itu memperoleh 2.2 juta undi di blok PR kebangsaan, melebihi ambang 2% yang perlu diakui sebagai parti politik, dan memperoleh dua kerusi. Walaupun hampir satu juta undi diberikan untuk Yamamoto secara peribadi, kerana parti itu mencalonkan Yasuhiko Funago dan Eiko Kimura, yang keduanya ialah orang kurang upaya,Funago dengan ALS dan Kimura dengan cerebral palsy di hadapannya dalam senarai parti. Yamamoto tidak memenangi satu kerusi. Bangunan Diet Kebangsaan disesuaikan untuk membolehkan akses tanpa halangan bagi pengguna kerusi roda.

Ahli parti terkenal termasuk profesor universiti Ayumi Yasutomi dan bekas timbalan wakil penghubung kes penculikan Korea Utara Toru Hasuike.

Pilihan raya Gabenor Tokyo 2020
Pemimpin parti Tarō Yamamoto adalah salah seorang daripada 22 calon yang mengambil bahagian dalam pilihan raya Gabenor Tokyo 2020, beliua menduduki di tempat ketiga dengan 10.72% undi. Janji parti itu termasuk program pemberian wang tunai secara langsung bagi mereka yang terkesan dengan pandemik COVID-19.

Dasar
Dalam sidang media yang diadakan sejurus selepas penubuhan parti itu, Yamamoto mengumumkan bahawa pihaknya akan mendorong penghapusan cukai penggunaan dan sebaliknya, menjadikan cukai korporat sebagai cukai progresif dan meningkatkan bon pemerintah. Di samping itu, beliau mengatakan bahawa parti itu menentang pembinaan pangkalan Henoko. Mereka juga akan melarang tenaga nuklear sepenuhnya, menaikkan gaji minimum hingga 1500¥ setiap sejam dengan jaminan awam, melaksanakan undang-undang yang melindungi pendidikan percuma, hak orang kurang updaya, hak LGBT, hak haiwan, melancarkan pendapatan asas ¥30,000 setiap orang bagi setiap bulan ketika setiap kali inflasi di bawah 2% (faedah akan berakhir apabila inflasi tidak di bawah ambang dan disambung semula jika turun di bawah lagi), dan memperkukuhkan perkhidmatan sosial.

Rujukan

Pautan luar


Kategori:Parti politik di Jepun
Kategori:Politik Jepun
Kategori:Penubuhan 2019 di Jepun
Kategori:Parti populis haluan kiri
Kategori:Progresivisme di Jepun
Kategori:Parti politik ditubuhkan pada tahun 2019